Eetion
Eetion () bio je, u grčkoj mitologiji, kralj grada Tebe u maloazijskoj pokrajini Kilikiji, otac Andromahe, potonje Hektorove supruge, i još sedam sinova, među njima i Podasa. Eetiona i njegovih sedam sinova ubio je Ahilej, koji je onda pokopao kralja sa svim počastima, a od njegove imovine prisvojio je samo konja Pedasa i jednu formingu sa srebrnim vratom, na kojoj je Ahilej kasnije svirao u svom šatoru.

Premda Homer u šestom pevanju Ilijade kaže da je Ahilej ubio sedam Eetionovih sinova, Podas se ponovo pojavljuje u sedamnaestom pevanju, gde ga ubija Menelaj, što bi moglo implicirati i to da je Eetion imao osam sinova.

Ime Eetionove supruge nigde se ne spominje, ali Andromaha kazuje da je ona bila zarobljena u Ahilejevom napadu na Tebu i da je u Troji umrla od bolesti nakon što je bila puštena na slobodu.

Reference

Literatura 

Kraljevi u grčkoj mitologiji